KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETE
JEGYZŐKÖNYV

Készült: Köveskál Község Önkormányzata Képviselő-testületének 2026. július 17. napján 9:30 órakor megtartott rendkívüli nyilvános üléséről.

Az ülés helye: Kővágóörsi Közös Önkormányzati Hivatal (Kővágóörs, Petőfi utca 2.)

Jelen vannak:
Györffy Szabolcs	polgármester
Csonka Alexandra 	alpolgármester
Marton Norbert	képviselő

Távolmaradását jelezte: 
Kranabeth Jenő	képviselő
Szücs Zoltán		képviselő

Tanácskozási  joggal jelen van:
dr. Szabó Tímea címzetes főjegyző 


A jegyzőkönyvet készítette: Csik Tímea jegyzőkönyv-vezető

Györffy Szabolcs polgármester: köszönti a megjelenteket, megállapítja, hogy a testület 3 fővel határozatképes. A rendkívüli ülés összehívására a napirendek sürgősségére tekintettel kerül sor. Javasolja a napirendek elfogadását. 

Köveskál Község Önkormányzata Képviselő-testülete 3 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

83/2026. (VII. 17.) HATÁROZATA

napirend elfogadásáról 

Köveskál Község Önkormányzata Képviselő-testülete a 2026. július 17-i ülés napirendjét az alábbiak szerint elfogadja:

1.) Alpolgármester tiszteletdíjának meghatározása 
2.) Kővágóörsi utcán lévő buszmegálló szabályos kialakítása 

1.) Alpolgármester tiszteletdíjának meghatározása 

Györffy Szabolcs polgármester: a most született törvénynek megfelelően a költségtérítés megszűnik, így az alpolgármesteri költségtérítés is. Kérdezi, hogy a határozati javaslattal kapcsolatban van-e észrevétel. 
Csonka Alexandra alpolgármester: bejelenti a döntéshozatalban való érintettségét. 
Györffy Szabolcs polgármester: kérdezi, hogy kizárják-e az alpolgármestert a döntéshozatalból. 
Köveskál Község Önkormányzata Képviselő-testülete 2 igen szavazattal, 1 ellenszavazattal és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

84/2026. (VII. 17.) HATÁROZATA

döntéshozatalból történő kizárásról 

Köveskál Község Önkormányzata Képviselő-testülete Csonka Alexandra alpolgármestert az az alpolgármesteri tiszteletdíj megállapítására vonatkozó döntéshozatalból kizárja. 

Györffy Szabolcs polgármester: javasolja a határozati javaslat elfogadását. 

Köveskál Község Önkormányzata Képviselő-testülete 2 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

85/2026. (VII. 17.) HATÁROZATA

Az alpolgármester tiszteletdíjának megállapításáról

Köveskál Község Önkormányzata Képviselő-testülete Csonka Alexandra társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján 2026. július 1. napjától havi bruttó 120.000 Ft-ban állapítja meg. 
A Képviselő-testület felkéri a polgármestert, hogy intézkedjen az alpolgármester tiszteletdíja havi rendszerességgel történő kifizetése iránt.

Felelős: Györffy Szabolcs Zoltán, polgármester
Határidő: azonnal

2.) Kővágóörsi utcán lévő buszmegálló szabályos kialakítása 

Györffy Szabolcs polgármester: az útügyi hatóság 2026. május 25. napján kötelezte az önkormányzatot, hogy 60 napon belül tegyék szabályossá a buszmegállót, vagyis a buszöblöt. Készültek rajzok, mely alapján kértek be árajánlatokat a Dati-Sped Kft-től, a Folyondár 2008. Ft-től, és a Jókisalap Kft-től. Ezek közül a Dati-Sped és a Folyondár Kft-től érkezett be árajánlat a két verzióra, összesen négy ajánlat. Először azt kell eldönteni, hogy melyik verziónak a megépítését szeretné a testület elfogadni. 
Csonka Alexandra alpolgármester: javasolja mindenképpen az olcsóbb árajánlat elfogadását. 
dr. Szabó Tímea címzetes főjegyző: a határozati javaslat a) és b) verzióról szól, tehát a buszöböl szabványossá tétele, vagy a járda kiszélesítése. A javaslat része az is, hogy melyik ajánlatot választja a testület. 
Csonka Alexandra alpolgármester: a járda kiszélesítése és az olcsóbb árajánlat elfogadása. 
Györffy Szabolcs polgármester: amennyiben nincs több észrevétel, akkor szavazásra teszi fel, hogy ki ért egyet azzal, hogy a rendbe tétel érdekében a járda kiszélesítését válassza az önkormányzat, illetve az ajánlatok közül pedig a kedvezőbbet a Folyondár 2008 Kft ajánlatát 3.700.844 Ft összegben. 
Köveskál Község Önkormányzata Képviselő-testülete 3 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

86/2026. (VII. 17.) HATÁROZATA

Buszmegálló szabványos kialakításáról

Köveskál Község Önkormányzata Képviselő-testülete a Kővágóörsi utcán levő bolt előtti buszöböl járdaépítés okán szükséges szabályossá tétele érdekében a következő megoldást alkalmazza: 
· a Képviselő-testület elhatározza a járda kiszélesítését. 

A Képviselő-testület a kivitelezésre elfogadja a Folyondár 2008 Kft (8227 Felsőörs, Fenyves u. 4.) 3.700.844 Ft összegű ajánlatát. A Képviselő-testület a költséget 2026. évi költségvetése terhére vállalja. 

Felhatalmazza a polgármestert a vállalkozási szerződés megkötésére, a munkálatok elvégeztetésére és a járda fennmaradási engedélyezéséhez szükséges további szükséges intézkedések megtételére.

Felelős: Györffy Szabolcs Zoltán, polgármester
Határidő: 2026. augusztus 31. 

Györffy Szabolcs polgármester: megköszöni a részvételt és az ülést 9:35 órakor bezárja. 

K.m.f.


Györffy Szabolcs							dr. Szabó Tímea
polgármester								címzetes főjegyző

